"Setswana Puo ya gae (HL)/P2 2 DBE/Ngwanaitseele 2018 NSC – Memorantamo KAROLO YA A: POKO MABOKO A SETSWANA – MK Mothoagae POTSO 1: POTSO YA TLHAMO ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 10 go tshwaya tlhamo ya motlhatlhojwa. 'SEGO SA METSI' – G Setlalekgosi  Mmoki o tlhalosa fa mmatsale a amogela ngwetsi ya gagwe fa lapeng ka boitumelo.  O ne a kopa balalediwa ba ba neng ba le gona fa ngwetsi e goroga gore ba se ka ba mo neela tiro e ntsi.  Mmatsalaagwe o ne a re fa a neelwa tiro e lekanyediwe.  O tlhagisa ntlha ya gore selepe sa monna wa gagwe se batlile go ntsha ngwetsi ya gagwe kotsi, ba mo ele tlhoko, ba se ka ba mo gobatsa.  O ne a bile a phepafaditse/kgaphile kamotshana e ngwetsi ya gagwe e tlileng go gorogela mo go yona.  Mmatsale o ne a e supetsa dilwana tse di dirisiwang jaaka mafeelo, dipitsa e le fa gongwe a ka tsoga thari letsatsi le le latelang.  A mo rotloetsa go ikhutsa fa a ketefalelwa ke tiro le go kopa thuso fa a e tlhoka.  Mmatsale o simolola go tenegela ngwetsi ya gagwe e bile o simolola go mo sotla ka dipopego tsa gagwe le maina a tshotlo.  O mo tshwantshanya le lemina le le latlhilweng e bile le ferosa dibete.  O bolelela ngwetsi gore ga e na ntlo, fa e teng, ke fa ga gagwe.  O laela ngwetsi ya gagwe go tsoga nako e sa le gona, e nne la bofelo letsatsi le tlhaba a ntse a robetse.  A se tlhole a bona sepe se se lešwe mo ntlong, le dijana di se lale ka makgome.  O tlhalosa gore ga a batle ngwetsi e e botswa, o rata ngwetsi ya senatla e seng e e tlholang e dutse fela. [10] POTSO 2: DIPOTSO TSE DIKHUTSHWANE 'THULAMOTSE' – JSS Shole 2.1 Maikutlo a kutlobotlhoko ka ntlha ya tshenyo ya dikago le dithoto e e dirwang ke Thulamotse. (Dikarabo tsa batlhatlhojwa tse di nepagetseng di elwe tlhoko.) (2) 2.2 Tlogelo – ya di mo go 'diphuphu' go nna 'phuphu' go tlisa go kibakibela ka bonako ga mola wa leboko/go oketsa lebelo la moribo le moretheto wa molatheto. (2) 2.3 Tshwantshiso – gore mmuisi a tlhaloganye bonolo ka go tshwantshanya dilo tse pedi, letlhafula le toro, go kaya gore kwa ba yang gona ga ba na go bona letlhafula kgotsa botshelo bo bo botoka, ba a lora. (2) Kwalololo e ileditswe Phetla"